MUNICIPIUL SATU MARE

Aparatul de Specialitate al Primarului

Serviciul Patrimoniu, Concesionări, Închirieri

Nr. 10562/15.02.2023

 În temeiul prevederilor art. 136 alin. (8) lit. b) din OUG nr. 57/2019 privind Codul administrativ, cu modificările și completările ulterioare, Serviciul Patrimoniu Concesionări Închirieri formulează următorul:

**RAPORT DE SPECIALITATE**

la proiectul de hotărâre privind însușirea documentației cadastrale de primă înscriere a unui imobil teren situat în municipiul Satu Mare, str. Fabricii

 Având în vedere faptul că apele uzate și pluviale colectate din zona Nord-Vest a municipiului Satu Mare ajung la Stația de Pompare Fabricii, care în perioade cu precipitații abundente și în special la ploi torențiale nu reușește să preia vârfurile de debite și deversează pe domeniul public și pe proprietățile vecine, se impune amplasarea unui bazin de retenție a apelor pluviale, la Stația de pompare str. Fabricii, Satu Mare.

 În sensul celor de mai sus se intenționează realizarea obiectivului de investiții Bazin de retenție ape pluviale cu apă ,,SP Fabricii”, aprobat pentru finanțare prin Programul național de investiții „Anghel Saligny” ce va fi edificat pe imobilul teren în suprafață de 589 mp, situat în vecinătatea Stației de pompare.

 Luând în considerare cele de mai sus, este necesară însușirea documentației cadastrale de primă înscriere a imobilului situat în Municipiul Satu Mare, în suprafață de 589 mp cu categoria de folosință ”*curți construcții”* întocmită de S.C. Syntax S.R.L. prin Budai Zsolt Petru având nr. proiect 9/2023 și atestarea acestuia la domeniul public al Municipiului Satu Mare.

 Față de cele expuse mai sus, ținând cont de prevederile art. 129 alin. (2) lit. c) din O.U.G. nr. 57/2019 privind Codul administrativ, cu modificările și completările ulterioare, potrivit căruia Consiliul local are atribuții în administrarea domeniului public și privat al municipiului, înaintăm prezentul proiect Consiliului Local cu propunere de aprobare.

Șef serviciu Consilier

 Faur Mihaela Văscan Adrian Viorel

Faur Mihaela/2ex